Man, kind brand dood in motor | Maroela Media
'n Man en 'n kind het Woensdagmiddag doodgebrand in 'n motor in Azaadville buite Randfontein aan die Wes-Rand.
Chitra Bodasing, woordvoerder van ER24, het gesê lede van die publiek het glo die brandende motor langs die pad gesien en die brand geblus. Die liggame van 'n man, glo 35 jaar oud, en 'n kind, vermoedelik tussen nege en 15 jaar oud, is in die motor gevind.
Volgens Bodasing is hulle op die toneel dood verklaar. Die presiese omstandighede rondom die voorval word ondersoek. Die polisie kon nie onmiddellik enige besonderhede oor die voorval verskaf nie. Volgens verskeie mediaberigte het die man vermoedelik self die motor aan die brand gesteek.